બોપલ વિસ્તારમાં આવેલ વસંત વિહારમાં રહેતા દિનેશકુમાર શિવભગવાન અગ્રવાલે કાગડાપીઠ પોલીસ સ્ટેશનમાં 21 લાખ રૂપિયાની છેતરપિંડીની ફરિયાદ કરી છે. દિનેશકુમાર ન્યૂ ક્લોથ માર્કેટમાં જથ્થાબંધ કાપડનો વેપાર ધંધો કરે છે. દોઢ વર્ષ પહેલાં શાહીબાગમાં રુષિકા એપાર્ટમેન્ટમાં રહેતા સુરેશકુમાર ભીકચંદ જૈન દિનેશકુમારની ઓફિસ પર ગયા હતા અને વિશ્વાસમાં લઇને વેપાર કરવાનું શરુ કર્યું હતું. થોડાક સમય સુધી સુરેશકુમાર સમયસર પેમેન્ટ દિનેશકુમારને આપતા હતા. જોકે થોડાક સમય બાદ સુરેશકુમારે કાપડનો જથ્થો દરિયાપુર ખાતે આવેલી એક પેઢીમાં મગાવ્યો હતો.